দ্য শশাঙ্ক রিডেম্পশন
দ্য শশাঙ্ক রিডেম্পশন ১৯৯৪ সালের মার্কিন মহাকাব্যিক নাট্য চলচ্চিত্র। ফ্র্যাংক ড্যারাবন্ট পরিচালিত এই চলচ্চিত্রে অভিনয় করেছেন টিম রবিন্স, মরগান ফ্রিম্যান, বব গান্টন, উইলিয়াম সেডলার, ক্ল্যান্সি ব্রাউন, গিল বেলোস, জেমস হুইটমোর প্রমুখ। মিলিয়ন ভোটের (১০-এর মধ্যে ৯.৩) উপর ভিত্তি করে আইএমডিবি’র ‘‘টপ ২৫০’’’ চলচ্চিত্রের মধ্য এটি #১ নম্বরে রয়েছে এবং সর্বকালের সেরা চলচ্চিত্র হিসেবে বিবেচিত।
ম্যাক সেনেট
ম্যাক সেনেট (ইংরেজি: Mack Sennett; জন্ম: মাইকেল সিনট; ১৭ই জানুয়ারি, ১৮৮০ - ৫ই নভেম্বর, ১৯৬০) ছিলেন একজন কানাডায় জন্মগ্রহণকারী মার্কিন পরিচালক ও অভিনেতা। তিনি চলচ্চিত্রে স্ল্যাপস্টিক কৌতুকাভিনয়ের উদ্ভাবক হিসেবে পরিচিত। তার কর্মজীবনে তিনি "কৌতুকাভিনয়ের রাজা" হিসেবে পরিচিত ছিলেন। ১৯৩২ সালে তার নির্মিত স্বল্পদৈর্ঘ্য চলচ্চিত্র "রেসলিং সোর্ডফিশ" শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কার লাভ করে এবং তিনি ১৯৩৭ সালে একাডেমি সম্মানসূচক পুরস্কার লাভ করেন।
মাইকেল সিনট ১৮৮০ সালের ১৭ই জানুয়ারি কানাডার কেবেকের রিচমন্ডে জন্মগ্রহণ করেন। তার পিতা জন সিনট ও মাতা ক্যাথরিন ফয় ১৮৭৯ সালে কেবেকের টিংউইক সেন্ট-প্যাট্রিস প্যারিসে বিয়ে করেন। তারা আইরিশ ক্যাথলিক ছিলেন। বিয়ের পর তারা রিচমন্ডে চলে যান এবং জন সিনট সেখানে শ্রমিকের কাজ পান। ১৮৮৩ সালে যখন মাইকেলের ভাই জর্জ জন্মগ্রহণ করে, জন সিনট তখন রিচমন্ডে একটি সরাইখানার পরিবেশক হিসেবে কাজ করছিলেন এবং দীর্ঘদিন এই পেশায় নিয়োজিত ছিলেন। মাইকেলের তার দাদা-দাদীর কেবেকের ডানভিলে বসবাস করতেন। মাইকেল ১৭ বছর বয়সে কানেক্টিকাটে চলে যান।